6. Frokostmåltid i daginstitutioner 2023-24 (Åben)
Tidl. politisk behandling BY, 24.06.20, pkt. 114
Forventet sagsgang
BS-U, ØK, BY
Lovgrundlag
Dagtilbudslovens §16 a og b samt §17
SAGENS INDHOLD
Byrådet skal i denne sag tage stilling til de overordnede rammer for den kommunale frokostordning forud 
for, at forældrene i daginstitutionerne skal stemme om tilslutning til ordningen. Herudover skal Byrådet tage 
stilling til delegation af kompetence til forvaltningen vedrørende fastsættelse af tidsperioden for den 
kommunale frokostordning samt fastsættelse af maksimumtakst.
Byrådet skal træffe beslutning om: 

Tidsperioden for den kommunale frokostordning. 

Maksimumtakster for den kommunale frokostordning og den forældrearrangerede frokostordning 
gældende for den nye periode. 

Delegation af kompetence til forvaltningen vedrørende fastsættelse af tidsperioden for den kommunale 
frokostordning samt fastsættelse af maksimumtakst.
 
Forældrene i de enkelte daginstitutionsenheder skal mindst hvert andet år have mulighed for at tage stilling 
til, om enheden skal være omfattet af kommunens frokostordning. Hvis ikke forældrene fravælger 
ordningen, er institutionen ifølge dagtilbudsloven omfattet af frokostordningen. Forældrene tog senest 
stilling til frokostordningen i 2020. Her blev der stemt om tilslutning til ordningen for perioden 1. januar 2021 
til og med 31. december 2022. Se bilag 1 for hvilke daginstitutioner, der i dag har et kommunalt 
frokostmåltid. I perioden 1. september - 16. september 2022 skal forældrene i de enkelte daginstitutioner 
tage stilling til frokostordningen med virkning fra 1. januar 2023. 
Ud over den kommunale frokostordning beskriver dagtilbudsloven følgende kost-ordninger: 

Den forældrearrangerede frokostordning. Forældrene kan etablere en forældrearrangeret 
frokostordning, hvis forældrene har fravalgt den kommunale frokostordning. 

Den forældrearrangerede madordning. Denne ordning, som typisk er en frugt- eller brødordning, kan 
etableres uafhængigt af, om børnene modtager et frokostilbud. 
I nedenstående tabel 1 ses hvilke ordninger, der i dag er etableret i [adresse]: 
Kommunal 
frokostordning
Forældrearrangeret 
frokostordning
Forældrearrangeret 
madordning
Etableret i 18 institutioner 
(se bilag 1)
Ikke etableret.
Etableret i 3 institutioner 
(frugt-/brødordning til bør-
nenes formiddags- eller 
eftermiddagsmad).
De forskellige frokost- og madordninger er yderligere beskrevet i vedlagte bilag 2. 
VURDERING
Byråd
28. juni 2022  19:00
Sagsnr. EMN-2022-01487
DokID: 2623217
Frederikke Koch
Daginstitutionerne får i dag leveret et koldt frokostmåltid fra [adresse], som er beliggende i 
[adresse]. Den nuværende kontrakt med Kjeld Koch Torvekøkken giver mulighed for forlængelse i yderligere to 
år. Børn og Kultur vurderer, at Kjeld Koch Torvekøkken leverer et varieret frokostmåltid, der opfylder 
kontrakten. Udover at tilbyde børnene et frokostmåltid udfordrer det også børnenes madmod med nye 
spændende ’overraskelser’. Ligeledes er der en god dialog og et godt samarbejde med Kjeld Koch 
Torvekøkken i forhold til løbende justeringer og forbedringer af frokostmåltidet. Børn og Kultur vurderer 
derfor, at Favrskov Kommune skal gøre brug af muligheden for at forlænge kontrakten med yderligere to 
år. Det vil betyde, at Kjeld Koch Torvekøkken vil fortsætte som leverandører til de daginstitutioner, der tilslutter 
sig den kommunale frokostordning ved den kommende afstemning. Der vil således først skulle udarbejdes 
et nyt udbud i forbindelse med næste afstemningsperiode i 2025-26.
Det måltid, som børnene i [adresse] tilbydes fra 1. januar 2023, vil derfor fortsat være et koldt 
frokostmåltid leveret hver dag til institutionen – enten i form af ”smør selv”-mad med forskelligt 
pålæg/tilbehør eller en kold ret. Alle dage med grønt. Der kan bestilles madpakker, hvis børnene skal på 
tur. Der er taget højde for Fødevarestyrelsens anbefalinger til sammensætning af maden og særlige forhold 
for vuggestuebørn.
Børn og Kultur vurderer desuden, at det med en prisfremskrivning af de nuværende maksimumtakster til 
2023- og 2024-niveau fortsat er muligt at tilbyde et sundt frokostmåltid, der opfylder Fødevarestyrelsens 
anbefalinger. 
Børn og Kultur foreslår, at tidsperioden for den kommunale frokostordning fortsat skal være toårig - dvs. fra 
1. januar 2023 til og med 31. december 2024. 
Som beskrevet ovenfor muliggør dagtilbudsloven en demokratisk proces i den enkelte institution, hvor 
forældrene via simpelt flertal afgør, om de vil være en del af den kommunale frokostordning. Hvis 
forældrene fravælger ordningen, kan de etablere en forældrearrangeret frokostordning. Ved denne type 
ordning kan forældrene indgå en aftale med den leverandør, de ønsker, inden for de gældende rammer for 
ordningen. En forældrearrangeret madordning kan etableres uafhængigt af, om der etableres en 
frokostordning. Det kræver ikke et flertal blandt institutionens forældre at etablere en frokost- eller 
madordning, og det står forældrene frit for, om de vil tilslutte sig ordningen. 
Børn og Kultur foreslår desuden, at kompetencen vedrørende fastsættelse af maksimumtakster samt 
tidsperioden for den kommunale frokostordning delegeres til forvaltningen. Hvis delegationen godkendes, 
vil Børne- og Skoleudvalget i forbindelse med næste afstemning blive orienteret om proces og 
afstemningsresultat. 
ØKONOMI
Byrådet skal inden forældrenes afstemning fastsætte maksimumtakster for den kommunale frokostordning 
og den forældrearrangerede frokostordning. 
Børn og Kultur foreslår, at de nuværende maksimumtakster fremskrives til 2023- og 2024-priser. De 
prisfremskrevne maksimumtakster fremgår af nedenstående tabel 2. (se desuden uddybning i bilag 2). 
Taksten kan ikke overstige maksimumtaksten, men kan godt være lavere. Den kommunale frokostordning 
er udgiftsneutral for kommunen.
Kommunen skal give friplads- og søskendetilskud til den kommunale frokostordning og fripladstilskud til 
den forældrearrangerede frokostordning. Der er ikke lovhjemmel til at give søskendetilskud til den 
forældrearrangerede frokostordning eller friplads- og søskendetilskud til den forældrearrangerede 
madordning. Byrådet vedtog 31. maj 2016, at der ikke gives økonomisk tilskud til forældrearrangerede 
madordninger. 
Tabel 2: Oversigt over maksimumtakster mv. for de forskellige ordninger.
Kommunal 
frokostordning
Forældrearrangeret 
frokostordning
Forældrearrangeret 
madordning
Takst maks. (pr. 
barn pr. måned i 
11 måneder) i 
2023
480 kr.
600 kr. 
(36 kr. pr. dag)
Ingen maksimum-
takst, men prisen 
skal afspejle 
udgifterne ved 
ordningen
Takst maks. (pr. 
barn pr. måned i 
11 måneder) i 
2024
500 kr.
625 kr. 
(38 kr. pr. dag)
Administration
Forvaltning
Forældre
Forældre
Tilskud
Friplads-og søs-
kendetilskud
Fripladstilskud
Ikke økonomisk til-
skud
INDDRAGELSE
På baggrund af Byrådets beslutning i denne sag udarbejder Børn og Kultur en vejledning til 
daginstitutionerne. Der udarbejdes herudover også en informationskampagne til forældrene, der bl.a. 
indeholder et informationsbrev, en FAQ (ofte stillede spørgsmål) samt artikel fra en institution, der har 
frokostordning i dag. Materialet udsendes i august 2022. Områdelederne og bestyrelserne orienteres om 
den forventede procedure i juni 2022. 
INDSTILLING
Direktøren for Børn og Kultur indstiller til Byrådet:
1.
At forældrenes afstemning om den kommunale frokostordning gælder for perioden 1. januar 2023 til og 
med 31. december 2024.
2.
At taksten for den kommunale frokostordning maksimalt kan udgøre 480 kr. (i 2023) og 500 kr. (i 2024) 
pr. barn pr. måned i 11 måneder.
3.
At taksten for den forældrearrangerede frokostordning maksimalt kan udgøre 600 kr. (i 2023) og 625 
kr. (i 2024) pr. barn pr. måned i 11 måneder og 36 kr. (i 2023) og 38 kr. (i 2024) pr. dag, hvis ordningen 
kun gælder enkelte dage. 
4.
At kompetencen til at fastsætte tidsperioden for den kommunale frokostordning samt fastsætte 
maksimumtakst delegeres til forvaltningen.
BESLUTNING
Børne- og Skoleudvalget, 7. juni 2022:
Fraværende: Christopher Jørgensen
Indstilles godkendt.
Økonomiudvalget, 21. juni 2022:
Fraværende: Ingen
Indstilles godkendt.
Byrådet, 28. juni 2022:
Fraværende: Clara Hermansen, Øvli Skov 
Godkendt.
Bilag
1.
Daginstitutioner med kommunalt frokostmåltid 2021-22 (2628811)
2.
Frokost- og madordninger jf. dagtilbudsloven (2628810)
